## Aust-Agder Kammeorkester - Årsmelding 2018

Kammerorkesteret hadde i 2018 fire konsertpoduksjoner og seks konserter, hvorav fire var i Arendal, en i Søm kirke i Kristiansand og en på Evje. Tim Harry Blomberg og Ola Balstad har vært dirigenter. Fra Arendal kommune fikk vi kr. 30000 i støtte, og fra Aust-Agder fylke kr. 25000. I tillegg fikk vi VO-midler og momsrefusjon.

Orkesteret hadde et svært ambisiøst program i 2018. Men året sett under ett gikk orkesteret med underskudd. Dette skyldes at konserten med Jan Bjøranger i juni ble mye dyrere enn budsjettert. Konsertene i Søm og på Evje ga svært dårlig publikumsoppslutning.

På individuell basis har vi fortsatt samarbeidet med Agder Symfoniorkester. Dette har vært svært verdifullt og skaffet oss 4-5 ekstra musikere. Følgende personer har vært konsertmestere: Therese Winter Hagir, Jan Bjøranger og Sebastian Gruchot.

#### Konsertvirksomhet

**Arendal Trefoldighetskirke 22. mars**
Mendelssohn: Salme 42.
Sopransolist: Ingrid Margitte Narvesen. Samarbeid med Trefoldighet Kantori og Agder Vokalensemble. Dirigent: Tim Harry Blomberg.
William Boyce: Symfoni nr.1 og 2. Dirigent: Ola Balstad.

**Arendal gamle rådhus 10. juni**
Konsert under ledelse av Jan Bjøranger.
J.S. Bach: Konsert for to cembali. Solister: Jos Vogel og Hans van der Meijden.
J.S. Bach: Overtyre fra orkestersuite nr.1.
Franz Schubert: Symfoni nr.1.

**Arendal kulturhus og Søm kirke: 1. og 2. november**
Johan Svendsen: Romanse. Solist: Katinka Nilssen.
Ludvig van Beethoven: Symfoni nr. 5.
Edvard Grieg: Klaverkonsert i a-moll. Solist: Mariam Kharatyan.
Dirigent: Ola Balstad.

**Arendal Trefoldighetskirke og Evje kirke: 1. og 2. desember**G.F. Handel: Messias. Samarbeid med Trefoldighet Kantori og Agder Vokalensemble.
Sangsolister: Ingrid Vetlesen (sopran), Kari-Lise Høgseth (alt), Vidar Hellkaas (tenor), Renatus Meszar (bass). Konserten ga en av de største omtalene vi noen gang har fått i Agderposten.
Dirigent: Tim Harry Blomberg.

Styret har i 2018 bestått av følgende personer:

Einar Oltedal, midlertidig leder

Ragnhild Lofthus Drange

Ole Høie, kasserer

Aage Andersen
Luiz Miguel Lopez Ramos
Robert Veelo

For Aust-Agder Kammerorkester: Einar Oltedal, august 2019.